Opossum irqiq ta' rasu dejqa

L-Opossum irqiq ta' rasu dejqa jew Opossum irqiq ta' wiċċu rqiq, magħruf xjentifikament bħala Marmosops cracens, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq nattiv tal-kontinent tal-Amerika t'Isfel.

Dan l-opossum irqiq arborju (tas-siġar) ġeneralment jippreferi jgħix f' abitat ta' foresti tropikali tax-xita kemm ta' l-artijiet baxxi kif ukoll tal-muntanji. 

Dieta
L-Opossum irqiq ta' rasu dejqa huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.

Distribuzzjoni
Dan l-opossum irqiq tal-kontinent tal-Amerika t'Isfel jinsab jgħix f'lokalità waħda biss u għandu distribuzzjoni ristretta ħafna fil-Majjistral tal-Veneżwela u huwa speċi endemika ta' dan il-pajjiż. Marmosops cracens instab l-ewwel darba viċin La Pastora (11°12'N, 68°37'W) fl-istat ta' Falcón, fil-Veneżwela.

Klassifikazzjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Ġeneru Marmosops
Sottoġeneru Incanus
Opossum irqiq ta' rasu dejqa, Marmosops cracens

Referenzi
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press. ISBN 0-801-88221-4
The Paleobiology Database.
Infonatura

Ħoloq Esterni
New World Marsupial Specialist Group 1996.Marmosops cracens In: IUCN 2006. 2006 IUCN Red List of Threatened Species. Downloaded on 19 January 2007.
Tassonomija tal-Mammiferi.

Kategorija:Didelphimorphia